钦定古今图书集成/明伦汇编/闺媛典/第312卷 > 皇清四十五 > 许质妻陈氏〈伍氏附〉
## 钦定古今图书集成/明伦汇编/闺媛典/第312卷 > 皇清四十五 > 许质妻陈氏〈伍氏附〉

按《苏州府志》：“陈氏，长洲人，赠詹事允坚孙女。年二十，归诸生许质。三年，质死，止一女。置嗣守节，孝养翁姑。经兵燹家破，陈躬亲操作，不辞劳瘁。尝锄地得金，窃念二十年前朱氏姑曾居此，或是其所藏，仍为掩之。后朱氏姑从滇中流离归，果忆昔年埋物，竟忘其处。陈为指示，一无所遗。翁殁，自以身为冢妇，尽出所授” 田，佐丧葬勤苦四十年，年六十三卒。质从弟虹，昆山庠生也。娶伍氏，为吴相国裔。虹以攻苦成疾死，伍年二十二，激切誓殉，自数宜死者三，翁告以不宜死者亦三。伍泣跪受教，因抱从子心康为嗣，抚教之入《黉序》，悒郁伤神，却药而死。